laion/Wikipedia-Exotic huggingface dataset:
דריוס גרלנד

דריוס גרלנד (באנגלית: Darius Garland; נולד ב-26 בינואר 2000) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הרכז. אביו, וינסטון גרלנד, שיחק ב-NBA בין השנים 1987–1995. גרלנד נולד בעיר גארי שבאינדיאנה, ובגיל 12 עבר עם משפחתו לנאשוויל שבטנסי. בכל 4 עונותיו בקבוצת הכדורסל של "אקדמיית ברנטווד" זכה עמה באליפות ליגת התיכונים השנייה של טנסי, וב-3 מתוכן זכה בתואר שחקן התיכונים המצטיין של הליגה. בעונת 2017/2018 קלע 27.6 נקודות בממוצע למשחק, נבחר להשתתף במשחק מקדונלד'ס אול-אמריקן ובנייקי הופ סאמיט, וזכה בתואר השחקן המצטיין של כל ליגות התיכונים בטנסי. בשנת 2018 החל גרלנד ללמוד באוניברסיטת ואנדרבילט אשר בנאשוויל, ובארבעת משחקיו הראשונים בקבוצת הכדורסל שלה הצטיין עם ממוצע של 19.8 נקודות למשחק. במהלך המשחק החמישי של העונה, ב-23 בנובמבר 2018, נפצע בברכו השמאלית ונאלץ להתפנות לקבלת טיפול. מאוחר יותר התברר כי מדובר בקרע במניסקוס, אשר השבית את גרלנד ממשחק עד לסיום העונה. בינואר 2019 הודיע על כוונתו לעזוב את ואנדרבילט כבר לאחר עונה אחת, ולהעמיד את עצמו לבחירה בדראפט ה-NBA. בדראפט ה-NBA‏ 2019 נבחר גרלנד בבחירה החמישית, על ידי קליבלנד קאבלירס. לאורך עונת הרוקי שלו שימש כשחקן חמישייה קבוע בקליבלנד, ותרם 12.3 נקודות ו-3.9 אסיסטים בממוצע למשחק. בשנת 2022 נבחר למשחק האולסטאר של ה- NBA. מדיה וקבצים בנושא דריוס גרלנד בוויקישיתוף דריוס גרלנד, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות ה-NBA של וינסטון גרלנד, באתר basketball-reference.com גרלנד הצטיין במשחק מקדונלד'ס אול-אמריקן, באתר אוניברסיטת ואנדרבילט, 29 במרץ 2018 גרלנד זוכה בתואר שחקן העונה בטנסי, באתר tennessean.com,‏ 8 במרץ 2018 סטטיסטיקות המכללות של גרלנד, באתר sports-reference.com דריוס גרלנד יחמיץ את כל המשך העונה, באתר ESPN,‏ 27 בנובמבר 2018 גרלנד מעמיד את עצמו לבחירה בדראפט 2019, באתר bleacherreport.com,‏ 23 בינואר 2019 רשימת הנבחרים בדראפט 2019, באתר basketball-reference.com
החלטה 679 של מועצת הביטחון של האו"ם

החלטה 679 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-30 בנובמבר 1990, על ידי מועצת הביטחון של האומות המאוחדות, לאחר סקירה של מזכ"ל האו"ם על כח התצפית של האו"ם. המועצה ציינה את מאמציה לכונן שלום עמיד וצודק במזרח התיכון. המועצה החליטה לקרוא לצדדים הנוגעים בדבר ליישם מיידית את החלטה 338 של מועצת הביטחון של האו"ם (1973). היא חידשה את המנדט של כוח התצפית למשך שישה חודשים נוספים, עד ל-30 במאי 1990, וביקשה כי המזכ"ל יגיש דו"ח על המצב בסוף אותה תקופה. הסכסוך הישראלי-ערבי יחסי ישראל–סוריה נוסח ההחלטה
נתנאל ארצי

נתנאל ארצי (נולד ב-21 במרץ 1997) הוא כדורסלן ישראלי המשחק בהפועל חולון מליגת העל בעמדת הסמול פורוורד. ארצי גדל במחלקות הנוער של מכבי חיפה. עלה לבוגרים של מכבי חיפה בעונת 2014/2015 אך לא שותף. בעונה הבאה, עונת 2015/2016, ארצי מיעט לקבל דקות משחק, ועבר בהשאלה למכבי הוד השרון מהליגה הלאומית. עונה לאחר מכן, עבר ארצי עבר להפועל עפולה מהליגה הלאומית (במסגרת הכרטיס הכפול). לאחר עונה טובה בעפולה קיבל מעט יותר דקות כשנפתחה עונת עונת 2017/2018. עם זאת, הוא לא הסתפק ב-5.5 דק' למשחק, וביקש לעבור למכבי אשדוד לאחר שישה משחקים, שם קיבל נתח דקות דומה. את עונת 2018/2019 פתח בהפועל גלבוע גליל, קיבל דקות משמעותיות (כ-23 למשחק), ונתן עונה מרשימה של 7.6 נק' בממוצע למשחק. העונה הזו נתנה לו את תואר "השחקן המשתפר" ממנהלת הליגה לכדורסל. בעונתו השנייה בגלבוע גליל שותף ב-25 משחקים והעמיד ממוצעים של 6.6 נק' ו-3.6 ריבאונדים ב-23.2 דק'. בעונתו השלישית בגלבוע גליל שותף ב-26 משחקים והעמיד ממוצעים של 9.2 נק' ו-2.9 ריבאונדים ב-21.8 דק'. בעונת 2021/22 חתם במכבי ראשון לציון על חוזה לשנתיים, בעונה זו שותף ב-27 משחקים והעמיד ממוצעים של 8.9 נק' ו-3.6 ריבאונדים, הקבוצה סיימה במקום האחרון ונשרה לליגה הלאומית וארצי שוחרר בתום העונה. ביוני 2022 חתם על חוזה לעונה אחת בהפועל אילת. ב-24 באפריל 2023 חתם לשנתיים בהפועל חולון. ארצי היה חלק חשוב מהנבחרות הצעירות. בקיץ 2017 הוא זכה במדליית הכסף עם נבחרת העתודה, באליפות אירופה עד גיל 20. ארצי קלע בממוצע של 12.9 נקודות וקטף 6.3 ריבאונדים למשחק. בקיץ 2019 היה חלק מנבחרת האוניברסיאדה, אשר עמה הגיע עד לחצי הגמר. שם הפסידה הנבחרת לארצות הברית והתנחמה במקום הרביעי בטורניר. ארצי זומן מספר פעמים לסגל הרחב של הנבחרת הבוגרת, אך נופה כשהכריזו על הסגל הסופי. מדיה וקבצים בנושא נתנאל ארצי בוויקישיתוף פרופיל, באתר eurobasket פרופיל, באתר פיב"א נתנאל ארצי, באתר מנהלת הליגה יעקב מאיר, רשמית: נתנאל ארצי חתם בהפועל אילת, באתר ישראל היום, 19 ביוני 2022 סתיו איפרגן, נתנאל ארצי חתם בהפועל חולון, אך המהלך עשוי להיפסל, באתר ynet, 24 באפריל 2023
קרחון כריבדיס (אנטארקטיקה)

קרחון כריבדיס (באנגלית: Charybdis Glacier) הוא קרחון גדול בהרי הנסיך צ'ארלס, באדמת מק. רוברטסון שבאנטארקטיקה. הקרחון זורם לכיוון צפון מזרח, מפריד בין רכס פורתוס לבין רכס אראמיס (ומנקז את רכסים אלה), ונשפך אל צידו המערבי של מדף הקרח אמרי. הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher). המשלחת קראה לקרחון על שמה של המפלצת האגדית כריבדיס מהמיתולוגיה היוונית, בשל הקושי של משלחת המחקר בנסותה לחצות את הקרחון. קרחון כריבדיס באתר הסקר הגאולוגי של ארצות הברית קרחון כריבדיס באתר הגאזט האנטארקטי של ממשלת אוסטרליה קרחון כריבדיס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
קרחון כריבדיס

האם התכוונתם ל... קרחון כריבדיס (אנטארקטיקה) – קרחון הזורם בין רכס אראמיס ורכס פורתוס בהרי הנסיך צ'ארלס באדמת מק. רוברטסון שבאנטארקטיקה קרחון כריבדיס (נונאווט) – קרחון בטריטוריית נונאווט שבקנדה
Boyfriend (שיר של אריאנה גרנדה)

Boyfriend (בעברית: חבר) הוא סינגל שהוקלט על ידי הזמרת-יוצרת האמריקאית אריאנה גרנדה, בשיתוף עם הרכב המוזיקלי Social House. השיר יצא לאור ב-2 באוגוסט 2019, על ידי חברת התקליטים ריפבליק רקורדס, כסינגל שלא מתוך אלבום. השיר נחשף לראשונה על ידי גרנדה בעמוד האינסטגרם ב-24 ביולי 2019. ב-29 ביולי, פרסמה גרנדה תמונה עם הכיתוב "אתה לא החבר שלי". יממה לאחר מכן חשפה הצצה לווידאו קליפ. ב-30 ביולי 2019, פורסמה עטיפתו הרשמית של השיר, בחשבון הטוויטר של גרנדה. "Boyfriend" נחשב בעיני מבקרים רבים לאחד השירים הטובים ביותר בשנת 2019. הווידאו קליפ המלא שיצא עבור השיר הועלה לערוץ היוטיוב של גרנדה ב-2 באוגוסט 2019. הקליפ בוים על ידי האנה לוקס דייוויס. מידע על הסינגל "Boyfriend" באתר מיוזיק בריינז מידע על היצירה "Boyfriend" באתר Discogs מילות השיר "Boyfriend" באתר Genius סרטון השיר "Boyfriend" באתר יוטיוב טומי בראון, אריאנה גרנדה, צ'ארלס אנדרסון, סטיבן פרנקס, מייקל פוסטר, אדגר באררה אדגר באררה, סטיבן פרנקס, טומי בראון "i even wear @givenchyofficial in my videos ☺️", ‏24 ביולי 2019 "u ain't my boyfriend @socialhouse", ‏29 ביולי 2019 Ariana Grande - Instagram", ‏29 ביולי 2019 Ariana Grande, you can now presave #boyfriend on @spotify & @applemusic https://umusic.digital/boyfriend pic.twitter.com/o38Uangtx4, @ArianaGrande, ‏2019T9:53 (באנגלית) The biggest music collaborations of 2019 Tove Lo (2019-08-02), Ariana Grande, Social House - boyfriend, נבדק ב-2019-06-07 ARIA Accreditations Documents, Dropbox (באנגלית) British Phonographic Industry Try the TIDAL Web Player, listen.tidal.com (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-08-02 "Top 40/R Future Releases". All Access Music Group. Archived from the original on August 2, 2019. Retrieved August 2, 2019. Boyfriend 12" + Digital Single, Ariana Grande | Shop (ארכיון) Boyfriend 7" + Digital Single, Ariana Grande | Shop (ארכיון) Boyfriend CD + Digital Single, Ariana Grande | Shop (ארכיון) Boyfriend Cassette + Digital Single, Ariana Grande | Shop (ארכיון)
ויד'וי

ויד'וי (בפארואזית: Viðoy, בדנית: Viderø) הוא האי הצפוני ביותר באיי פארו. האי ממוקם מזרחית לבוראוי ומחובר אליו באמצעות גשר. משמעות שם האי בפארואזית "אי העץ" בעקבות שברי העצים שנסחפים לחופיו מהאוקיינוס האטלנטי. באי חמישה הרים: טאלובורד (557 מטרים), אני (651 מטרים), מיירנאפיול (687 מטרים), מאלינספיול (751 מטרים) ווילינגאדאלספיול (844 מטרים). מצוק אניברג, בחופו הצפוני של האי, הוא המצוק הימי הגבוה ביותר באירופה - גובהו 750 מטרים. באי שני יישובים - קוואנאסונד (Hvannasund) בדרום מזרח האי ווייד'ריד'וי (Viðareiði) בצפון מזרח האי. אתר אישי עם תצלומי אוויר של האי (אורכב 03.03.2006 בארכיון Wayback Machine)
נתן סוויה

נתן סוויה (באנגלית: Nathan Sawaya; נולד ב-10 ביולי 1973) הוא אמן אמריקאי המתמחה בפיסול בלגו. סוויה נולד בקולוויל שבוושינגטון, ארצות הברית, וגדל בוונטה, אורגון. הוא למד משפטים באוניברסיטת ניו יורק והוסמך כעורך דין. הוא התמחה ועבד במשרד Winston & Strawn בהוליווד. סוויה אהב לשחק ולבנות בלגו, וזה היה תחביבו העיקרי במשך שנים. כשהתבגר הוא התמקצע בתחביבו והחל לבנות פסלים אמנותיים מאלפי לבני לגו. ב-2004, אחרי שיצירתו זכתה להכרה, הוא עזב את עבודתו כעורך דין והפך לאמן במשרה מלאה. בהתחלה הוא עבד בעבור חברת לגו אך ב-2004 התפצל מהם ופתח סטודיו בעיר ניו יורק. כיום הוא עובד כאמן עצמאי, ולמרות זאת זוכה להכרה רשמית של לגו כאחד מבנאי הלגו הטובים בעולם וזכה לתעודת "מקצוען לגו" מהחברה. יצירות האמנות של סוויה כוללות מיניאטורה באורך 7 מטר של גשר ברוקלין, דגם גדול של טירנוזאורוס רקס ודגם בגובה 6 מטר של האן סולו קפוא בפחמן. הפסלים האמנותיים המזוהים עמו נקראים בשמות צבעים: "צהוב" - פלג גוף עליון של אדם הקורע את חזהו ומתוך קרביו נשפכים לבני לגו, "אדום" ו"כחול". הפסל "כחול" נמכר בגלריית אגורה ב-2010. תערוכת היחיד הראשונה שלו נפתחה באביב 2007 במוזיאון לנקסטר לאמנות ונקראה "The Art of the Brick" (בתרגום חופשי "אמנות לבנת הלגו") והייתה הפעם הראשונה שבה מוזיאון גדול מציג תערוכה שמוקדשת כולה לפיסול בלגו. ב-2011 הציג תערוכה באוסטרליה. ב-2012 החל עם תערוכה נודדת באסיה. ב-2013 הציג תערוכה בניו יורק. סוויה הציג פעמיים תערוכת יחיד בישראל. בפעם הראשונה בגני התערוכה ב-2013 ובפעם השנייה בהיכל הספורט טוטו בחולון ב-2019. מדיה וקבצים בנושא נתן סוויה בוויקישיתוף אתר האינטרנט הרשמי של נתן סוויה נתן סוויה, ברשת החברתית אינסטגרם רויטרס, גיבורי העל מגיעים לפריז – והם עשויים מלגו, באתר ynet, 29 באפריל 2018 אמנות לגו מאת נתן סוויה - גלריית תמונות מתערוכת אמנות לגו בישראל 2019, בפליקר
דיסקוגרפיה של ג'יי קול

זוהי הדיסקוגרפיה של ג'יי קול, ראפר אמריקאי אשר הוציא 5 אלבומי אולפן, אלבום הופעה אחד, 3 אלבומי אוסף, 3 מיני-אלבומים, 50 סינגלים, 20 וידאו קליפים, 4 מיקסטייפים ושני סינגלים שיווקיים. "J. Cole – Chart History: Billboard 200". Billboard. נבדק ב-24 במאי 2018. {{cite web}}: (עזרה) "J. Cole – Chart History: Top R&B/Hip-Hop Albums". Billboard. נבדק ב-24 במאי 2018. {{cite web}}: (עזרה) "J. Cole – Chart History: Top Rap Albums". Billboard. נבדק ב-24 במאי 2018. {{cite web}}: (עזרה) Peak chart positions in Australia: "J. Cole – Chart History: Canadian Albums". Billboard. נבדק ב-24 במאי 2018. {{cite web}}: (עזרה) Peaks in Ireland: "Discography J. Cole". charts.org.nz. Hung Medien. אורכב מ-המקור ב-2013-11-05. נבדק ב-24 במאי 2018. {{cite web}}: (עזרה) "Discography J. Cole" (select "Charts" tab). swisscharts.com (בגרמנית). Hung Medien. נבדק ב-24 במאי 2018. {{cite web}}: (עזרה) "J. Cole | full Official Chart History". Official Charts Company. נבדק ב-27 באפריל 2018. {{cite web}}: (עזרה) Diep, Eric (21 בדצמבר 2016). "From Hometown Hero to Superstar Status: How High Can J. Cole Climb?". Billboard. נבדק ב-23 בדצמבר 2016. {{cite web}}: (עזרה) "American certifications – J. Cole". Recording Industry Association of America. נבדק ב-21 ביוני 2013. {{cite web}}: (עזרה) "BPI Certified - bpi". British Phonographic Industry. נבדק ב-9 בנובמבר 2018. {{cite web}}: (עזרה) "ARIA Charts - Accreditations - 2018 Albums". Australian Recording Industry Association. נבדק ב-17 במרץ 2018. {{cite web}}: (עזרה) "J Cole "2014 Forest Hills Drive"" (בדנית). IFPI Denmark. נבדק ב-3 בינואר 2017. {{cite web}}: (עזרה) Chart Data (14 ביולי 2018). "US pure album sales: @JColeNC, '4 Your Eyez Only' 624,575 (total)". Twitter. נבדק ב-14 ביולי 2018. {{cite web}}: (עזרה) Aniftos, Rania (16 באפריל 2018). "J. Cole Announces New Album 'KOD' Out Friday". Billboard. נבדק ב-18 באפריל 2018. {{cite web}}: (עזרה) Caulfield, Keith (6 ביולי 2018). "Post Malone, Ed Sheeran & Drake Dominate Nielsen Music's Mid-Year 2018 Charts". Billboard. נבדק ב-26 ביולי 2018. {{cite web}}: (עזרה) Kyle Kramer (29 בינואר 2014). "J. Cole Releases A New Mixtape "Revenge of the Dreamers" and Announces Partnership Between His Dreamville Imprint and Interscope". Complex. {{cite web}}: (עזרה) Caulfield, Keith (14 ביולי 2019). "'Revenge of the Dreamers III' Debuts at No. 1 on Billboard 200 Albums Chart". Billboard. נבדק ב-15 ביולי 2019. {{cite web}}: (עזרה) Horowitz, Steven J. (12 בפברואר 2013). "J. Cole 'Truly Yours' EP Download". HipHopDX. נבדק ב-4 באפריל 2013. {{cite web}}: (עזרה) Cooper, Roman (30 באפריל 2013). "J. Cole 'Truly Yours 2' EP Cover Art, Stream & Download". HipHopDX. נבדק ב-21 ביוני 2013. {{cite web}}: (עזרה) "The Warm Up – J. Cole". AllMusic. נבדק ב-1 באוגוסט 2012. {{cite web}}: (עזרה) "Friday Night Lights – J. Cole". AllMusic. נבדק ב-1 באוגוסט 2012. {{cite web}}: (עזרה)
ברומלי (זימבבואה)

ברומלי (באנגלית: Bromley) הוא כפר בזימבבואה במחוז משונלנד-מזרח(אנ'). הכפר ממוקם בגובה של 1,560 מטרים על יד כביש A3 בקרבת הבירה הארארה. במקור היה נקרא הכפר Broomley, על שם בית באחוזות טוליצ'ואן שעל גדות לוך לומונד שבסקוטלנד. הכפר מהווה מקום מסחר וחקלאות קטן. Encyclopedia Zimbabwe (2nd ed.). Worcester: Arlington Business Corporation. 1989. ISBN 0-9514505-0-6. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
כורך

האם התכוונתם ל... כורך – מנהג אכילת מצה ומרור יחד בליל הסדר, ראו מרור#כורך כורך ספרים – אומן כריכת ספרים כורך – שם משפחה של כורכים בוכבינדר (פירושונים) כרכ (פירושונים)
הוליתריום

הוליתריום (שם מדעי: Hulitherium; מילולית: "הבהמה של שבט ההולי (אנ')" - שבט ילידים בגינאה החדשה) הוא סוג נכחד של יונק כיס גדול שהשתייך למשפחת הדיפרוטודוניים וחי בגינאה החדשה בתקופת הפלייסטוקן. בסוג זה נכלל מין אחד - Hulitherium tomasetti, על שם הכומר ברארד תומסטי שהביא את מאובני היונק למדענים. מאובניו הוגדרו ב-1986. ההוליתריום נראה כמו וומבט, אך היה גדול הרבה יותר מקנגורו אדום - חיית הכיס הגדולה ביותר כיום, והגיע לגובה של מטר בכתפיו, לאורך של 2 מטרים ולמשקל 75–200 קילוגרם בממוצע. המאובנים שנחשפו של עצמות היונק כוללים בעיקר שרידי גולגולת עדינים, שיניים חזקות, לסת תחתונה, כמה חוליות צוואר ורוב עצם הזרוע, אך כמעט ללא עצמות גפיים אחוריות. מבנה הגפיים העליונות היה גמיש וארוך ונראה שהם יכלו להזדקף כדי לאחוז בענפים. ההוליתריום היה דומה לזיגומטורוס האוסטרלי. ככל הנראה הסוג הקרוב אליו ביותר היה המאוקופיה (Maokopia), גם הוא מגינאה החדשה ושניהם היו קרובים לסוג קולופסיס (Kolopsis) שגם חלק ממיניו חיו בגינאה החדשה. נראה שאורח חייו היה דומה לאורח החיים של הפנדה הענקית וניזון כמוהו מעלי וקני חזרן שצמחו ביערות הגשם ההרריים של גינאה החדשה. מכיוון שאורח החיים בגינאה החדשה לא השתנה כמעט נראה שהיונק נכחד עקב הגעת האדם לאוסטרליה. מדיה וקבצים בנושא הוליתריום בוויקישיתוף הוליתריום, באתר האנציקלופדיה של החיים (באנגלית) הוליתריום, באתר GBIF (באנגלית)
גנרל חיל הצנחנים

סמלי הדרגה גנרל חיל הצנחנים (בגרמנית: General der Fallschirmtruppe) הייתה דרגה בלופטוואפה של גרמניה הנאצית במלחמת העולם השנייה, אשר ניתנה לגנרלים בכוחות המוצנחים. הדרגה הייתה של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על הכוחות המוצנחים בלופטוואפה. קצינים בדרגה מקבילה בחיל הרגלים נקראו "גנרל חיל הרגלים", בחיל הפרשים נקראו "גנרל חיל הפרשים", בחיל השריון נקראו "גנרל חיל השריון" ואילו בחיל התותחנים היו "גנרל חיל התותחנים". כמו כן היו קיימות הדרגות של "גנרל הכוחות ההרריים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי. ברונו ברויאר שהוצא להורג ביוון כפושע מלחמה. פאול קונרת ריכרד היידריך אויגן מיינדל הרמן-ברנהרד ראמקה אלפרד שלם קורט שטודנט
אנדריי סמיונוב

אנדריי סרגייביץ' סמיונוב (ברוסית: Андрей Серге́евич Семёнов; נולד ב-24 במרץ 1989) הוא כדורגלן עבר רוסי ששיחק בעמדת הבלם. סמיונוב התחיל את הקריירה שלו במחלקת הנוער של ספרטק מוסקבה, אליה הגיע מזו של טורפדו-ZIL מוסקבה. בשנת 2008 חתם בסוקול סראטוב, בהמשך שיחק באיסטרה, נוסטה נובוטרויטסק וסק"א חברובסק. ב-6 בספטמבר 2012, סמיונוב חתם באמקאר פרם מליגת העל הרוסית. ב-26 בנובמבר 2012, סמיונוב ערך את הופעת הבכורה שלו בהפסד 1–2 לאנז'י מחצ'קלה, בו גם כבש את שער הבכורה שלו בקבוצה. ב-4 בפברואר 2014, סמיונוב חתם באחמט גרוזני תמורת 400 אלף אירו. בצעירותו, סמיונוב רשם הופעה אחת בנבחרת הנוער של רוסיה. ב-31 במאי 2014, סמיונוב ערך את הופעת הבכורה שלו בנבחרת רוסיה במשחק ידידות נגד נורווגיה. סמיונוב נכלל בסגל הנבחרת במונדיאל 2014 ומונדיאל 2018. מדיה וקבצים בנושא אנדריי סמיונוב בוויקישיתוף אנדריי סמיונוב, באתר Transfermarkt אנדריי סמיונוב, באתר Soccerway אנדריי סמיונוב, באתר National Football Teams אנדריי סמיונוב, באתר FootballDatabase.eu
קו 6 (הרכבת התחתית של מדריד)

קו 6 של הרכבת התחתית של מדריד (בספרדית: línea 6) הוא קו רכבת תחתית במערכת הרכבת התחתית של מדריד. הקו, שנפתח בשנת 1974 ממלא תפקיד חשוב בשירות המערכת ומקשר בין מספר קווים אחרים. הקו נוסע לאורך כל מסלולו מתחת לאדמה. סמל המסלול של הקו הוא בצבע אפור ופועלות בו 28 תחנות על 23.5 קילומטר מקצה לקצה. הקו, הנוסע במסלול מעגלי סביב מרכז העיר מקשר בין תחנות וקווים רבים במערכת. במסלולו חוצה הקו עשרות יעדים נבחרים בעיר, עובר דרך תחנות הרכבת הראשיות ומקשר בין מספר קווים של הרכבת התחתית של מדריד וקווים של הרכבת הפרברית של מדריד. מדיה וקבצים בנושא קו 6 בוויקישיתוף אתר האינטרנט הרשמי של קו 6
מיס שוודיה 2000

מיס שוודיה 2000 היא תחרות מיס שוודיה ה-51 במספר. התחרות נערכה ב-25 במרץ 2000 במרכז הקונגרסים "Svenska Mässan" שבגטבורג, הונחתה על ידי מנחת הטלוויזיה סופיה וויסטאם (Sofia Wistam) ושודרה בערוץ TV4. 28 המתמודדות בתחרות הוצגו לפני כן בטלוויזיה בתוכנית הנקראה "לפני מיס שוודיה 2000" (Inför Fröken Sverige 2000), בהכנות לתחרות לקח חלק גם השחקן ג'ספר סאלן. לא נכלל בתחרות שלב בגדי ים, בשלב שמלות הערב היו מעורבים 10 מעצבי אופנה שונים שעיצבו שמלות למתמודדות. המעצב פר אנגשדן (Par Engsheden) עיצב את השמלה לזוכה ואלרי אפללו, שמלת סאטן ורודה. זאת הייתה הפעם שהקהל הצביע בתחרות והייתה לו השפעה על בחירת הזוכה מעבר לשופטים. תרסה אלסהמר קריסטינה וייבורן
אוגל SX1000

אוגל SX1000 (באנגלית: Ogle SX1000) היא מכונית קופה מתוצרת David Ogle Ltd באמצעות Ogle Design (אנ') בראשותו של התעשיין ומעצב כלי הרכב דייוויד אוגלי אשר יוצרה בין השנים 1962–1964 בבריטניה. דגם "אוגל SX1000" התבסס על דגם ה"מיני קופר" (אנ') (דור ראשון) (כל המרכיבים המכניים כולל השלדה והמנוע נלקחו מדגם "מיני קופר"). דגם "אוגל SX1000" הושק בדצמבר 1961. מעטפת גוף הדגם נבנתה מפיברגלס. 2 דלתות. מנוע קדמי. מנוע בנזין. סוג הנעה: הנעה קדמית. מחיר היחידה עמד על 550 לירה שטרלינג (דצמבר 1961, בריטניה). בשנת 1962 נבנתה גרסת מרוץ של דגם ה-"אוגל SX1000" שהייתה קרויה "Ogle Lightweight GT". "אוגל SX1000" "אוגל SX1000" מדיה וקבצים בנושא אוגל SX1000 בוויקישיתוף אוגל SX1000, סרטון באתר יוטיוב Nye, Doug (2008), British Cars of the Sixties, Parker House Publishing, ISBN 978-0-9796891-6-1 מבחן עם "אוגל SX1000" motorsportmagazine.com/archive/article/october-1962/48/test-ogle-sx-1000 "אוגל SX1000" מפיברגלס bringatrailer.com/2018/02/23/fiberglass-fastback-mini-1962-ogle-sx-1000 "אוגל SX1000", שנת 1963 - תמונות classicdriver.com/en/car/ogle/sx1000/1963 "אוגל SX1000", שנת 1962 - תמונות albionmotorcars.com/sold/detail/173/ogle-sx1000-1962
החוב (סרט, 2007)

החוב הוא סרט קולנוע ישראלי משנת 2007 בבימויו של אסף ברנשטיין, שגם כתב את התסריט ביחד עם עידו רוזנבלום. בתפקידים הראשיים - גילה אלמגור, נטע גרטי, איתי טיראן, יחזקאל לזרוב והשחקן הגרמני אדגר סלגה (אנ'). ב-2011 הופק רימייק הוליוודי לסרט עם הלן מירן וסם וורת'ינגטון בתפקידים הראשיים. הסרט הוא מותחן פסיכולוגי שעלילתו נעה על שני צירי זמן. הציר המרכזי מתרחש בשנת 1997 וציר העבר שהתרחש בשנת 1964. העלילה מקבלת השראה מחטיפת אייכמן אלא שכאן הפעולה נכשלת. הסרט היה מועמד ל-4 פרסי אופיר: שחקנית משנה - נטע גרטי, צילום - גיורא ביח, עיצוב אומנותי - עידו דולב, תלבושות - ענבל שוקי. בשנת 1964 נשלחים שלושה סוכני המוסד לברלין כדי לחטוף את פושע המלחמה הנאצי ד"ר מקס ריינר (אדגר סלגה), שכונה "המנתח מבירקנאו" על שם ניתוחיו הניסיוניים שגרמו למותם של אסירים רבים, ולהביאו למשפט בישראל. השלושה הם רחל ברנר (נטע גרטי), צבי (איתי טיראן) ואהוד (יחזקאל לזרוב). ריינר הוא כעת גינקולוג בברלין ורחל מתחזה לחולה גינקולוגית ומקדישה את גופה לפעולה. כאשר ריינר שקוע בבדיקה וראשו בן רגליה היא מזריקה לו סם שינה חזק. הוא מתמוטט כאילו קבל התקף לב, אשתו מזעיקה אמבולנס אבל במקום אמבולנס אמיתי מגיע הרכב של אהוד וצבי והם "מפנים" אותו לדירת מסתור. הפינוי התלוי בשגרירות, משתהה והשלושה שומרים על ריינר הקשור ופיו סגור בפלסטיק. רחל מאכילה ומגלחת אותו. באחד הפעמים נשמט ממנה סכין גילוח. היא לא משגיחה בכך אבל ריינר לוקח את הסכין ובשעת הכושר כשהיא מנמנמת, הוא חותך את החבלים, מסתער על רחל פוצע אותה בלחי ונמלט. כדי לא להתבזות הם מחליטים להמציא סיפור כאילו ריינר ניסה לברוח ורחל ירתה בראשו, הרגה אותו והם נפטרו מהגופה. הם מתקבלים בארץ כגיבורים. במשך הזמן כותבת רחל את הספר "בשליחות חיי" המתאר את הפעולה והפך לרב-מכר. שנת 1997, צבי המבוגר (אלכס פלג) מזמן לביתו את רחל ברנר (גילה אלמגור) ומראה לה קטע מעיתון רוסי ובו ידיעה על קשיש הנמצא בבית אבות ליד קייב וטוען כי הוא "המנתח מבירקנאו". הם מחליטים לחסל אותו לפני שהאמת תתגלה. צבי נשאר בארץ ומצייד את רחל בזריקת רעל. רחל טסה לקייב כדי לפגוש שם את אהוד המבוגר (עודד תאומי). אהוד מחליט לחסל את ריינר באקדח. הם מגיעים לבית האבות אבל השומר לא מכניס אותם. אהוד נתקף בפחד, הם חוזרים למלון והוא מתאבד ביריית אקדח בראשו. רחל מחליטה להמשיך במשימה כדי לפרוע את החוב המעיק על מצפונה. היא מצליחה להתגנב לבית האבות אבל מסתבר לה שהזקן הוא אדם סנילי שאינו מקס ריינר. היא מחליטה להסתלק אבל בחדר האוכל היא מזהה בוודאות את מקס ריינר הקשיש ועוקבת אחריו כשהוא נכנס לשירותים. שם היא מזדהה בפניו ותוקפת אותו בסכין. הוא מתגונן, תוקף ופוצע אותה אבל היא מצליחה לדקור אותו בצוואר והוא מתמוטט ומת. רחל רצה במהירות לתחנת הרכבת ושם מתמוטטת וצונחת על הקרקע. ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 194–195. אתר האינטרנט הרשמי של החוב "החוב", במסד הנתונים הקולנועיים IMDb (באנגלית) "החוב", באתר AllMovie (באנגלית) "החוב", באתר ספר הקולנוע הישראלי "החוב", באתר אידיבי "החוב", במסד הנתונים הקולנועיים KinoPoisk (ברוסית) "החוב", במיזם "אישים" לתיעוד היצירה הישראלית קדימון לסרט החוב, באתר יוטיוב החוב, באתר קרן הקולנוע הישראלי
מארק רובר

מארק רוֹבֶּר (באנגלית: Mark Rober, נולד ב-11 במרץ 1980) הוא מהנדס אמריקאי, ממציא ואישיות YouTube. הוא התפרסם בעיקר בשל ערוץ ה-YouTube שלו עם סרטונים על מדע פופולרי, עשה זאת בעצמך, גאדג'טים ורעיונות יצירתיים, עם מספר שלו סרטונים שהפכו ויראלים, חלקם עם עשרות מיליוני צפיות. לפני ההתרכזות ב-YouTube, רובר היה מהנדס בנאס"א כשבע שנים, שם עבד על רכב החלל Curiosity Rover במעבדה להנעה סילונית. הוא בין יוזמי פרויקט Team Trees ו-Team Seas. רובר גר בסאניווייל, קליפורניה, עם אשתו ובנו. על מנת להעלות מודעות לאוטיזם, רובר פעיל בטוויטר בעיקר בהתייחסות לבנו, המאובחן על הספקטרום האוטיסטי. כל הרווחים מהחנות שלו "Teespring" נתרמים לעמותה The Autism Society. בשנת 2020 בעקבות סרטון של MatPat הוא תרם 50 אלף $ לעבודות מחקר בבית חולים לילדים. בשנת 2023 יצאה בערוץ דיסקברי סדרת ריאלטי בהשתתפותו, בשם 'הנוקמים של מארק רובר'. הסדרה עוסקת ב"'פעולות נקמה' נגד אנשים המפרים את הנורמה החברתית". מדיה וקבצים בנושא מארק רובר בוויקישיתוף אתר האינטרנט הרשמי של מארק רובר (באנגלית) מארק רובר, ברשת החברתית פייסבוק מארק רובר, ברשת החברתית אקס (טוויטר) מארק רובר, ברשת החברתית אינסטגרם מארק רובר, ברשת החברתית טיקטוק מארק רובר, ברשת החברתית LinkedIn מארק רובר, סרטונים בערוץ היוטיוב iPad2 Halloween Costume- Gaping hole in torso, סרטון בערוץ "Mark Rober", באתר יוטיוב (אורך: 00:50) Glitter Bomb 1.0 vs Porch Pirates, סרטון בערוץ "Mark Rober", באתר יוטיוב (אורך: 08:11) Mitchell, Sara (12 באוקטובר 2012). "Local engineer creates new Halloween costume venture". SignalSCV. אורכב מ-המקור ב-2019-07-18. נבדק ב-4 במאי 2016. {{cite web}}: (עזרה) מקור., באתר IMDb ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.